  Анжелика Тихонова корреспондент Удмурт кун университетын дышетскись Татьяна Запивалова Удмуртилэсь данзэ «Татьяна Поволжья» конкурсын утёз. Со сярысь ивортэмын «ВКонтакте» мерлыко вотэсысь конкурслэн нимлыко группаяз. Татьяна Математикая, информационной технологиосъя но физикая институтын кыкетӥ курсын дышетске. Флористикаен тунсыкъяське, КВН-ын шудэ но тайской бокслы дышетэ. Та нуналъёсы Саранскын ортчись конкурсын нылаш 2-тӥ номер улсын ассэ возьматоз. Округъя XIV фестивальлэн йылпумъянэз 25-тӥ толшоре, Татьянаослэн нуналазы ортчоз. «Татьяна Поволжья» конкурс Приволжск федерал округысь каръёсын 2003-тӥ арысен ортче. 2014-тӥ арын конкурсын Удмуртиысь Татьяна Дюжева вормиз вал. Озьы 2015-тӥ арын вожвылъяськон Ижкарын ортчиз. Тегъёс: УдГУ Ижкар Удмуртия ПФО вожвылъяськон  